पाएं अपने शहर की ताज़ा ख़बरें और फ्री ई-पेपरडाउनलोड करें
मई का महीना शुरू होते ही गर्मी ने तेवर दिखाने शुरू कर दिए हैं। किसानों का गेहूं खलिहानों में नहीं पहुंच पाया है। जिनकी फसल पहले कट चुकी है, केवल उन्ही का गेहूं पहुंच सका है। थाना दिमनी के श्यामपुर खुर्द में 6 बीघा में पड़े भूसे के ढेर में अचानक आग लग गई। आग इतनी भड़क गई कि किसान घबरा गए, तुरंत ही फायर ब्रिगेड को बुलाया, तब आग पर काबू पाया जा सका। घटना मंगलवार की है।
किसान राजबीर ने बताया, गेहूं को पहले ही मशीन से निकलवा कर घर ले गए थे। उसे केवल खेत से भूसा ही उठना था, अचानक अज्ञात कारणों से आग लग गई। उसने बताया, दोपहर जब अचानक खेत में आग लगी, तो वह घबरा गया। आस-पास पानी की भी व्यवस्था नहीं थी, जिससे आग पर काबू पाया जा सकता। जब उसे कुछ नहीं सूझा तो उसने किसी ने नंबर लेकर फायर ब्रिगेड को फोन लगा दिया।
एक घंटे बाद आई फायर ब्रिगेड
किसान राजबीर ने बताया कि पुलिस व फायर ब्रिगेड को फोन लगाने के बाद लगभग एक घण्टे तक वह और उसके साथी आग पर काबू पाने का प्रयास करते रहे। फायर ब्रिगेड को वहां पहुंचने में एक घण्टा लग गया। जब फायर ब्रिगेड ने पानी छिड़का तब कहीं जाकर आग पर काबू पाया जा सका। तब तक काफी देर हो चुकी थी तथा उसका पूरा भूसा जिसकी कीमत लगभग 40 हजार रुपए थी, जलकर खाक हो गया था।
आस-पास के खेतों में रखे भूसे पर संकट
जिस खेत में रखे भूसे में आग लगी थी। उसके आस-पास के खेतों में भी भूसा व अनाज के पूरे रखे हुए थे। जैसे ही आग भड़की सब किसान एकत्रित हो गए। उन्हें इस बात का डर था कि अगर आग भड़क कर उनके खेतों में रखे अनाज के पूरों व फूसे के ढेर तक पहुंच गई तो उनमें भी आग लग जाएगी, तब उसे संभालना मुश्किल हो जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn